У Вікіпедыі ёсць артыкулы пра іншых асоб з прозвішчам Ціханоўскі.

**Сяргей Ціханоўскі** (нар. 26 чэрвеня 1990, в. Слабада, Смалявіцкі раён) — беларускі футбаліст, паўабаронца мазырскай «Славіі».

Клубная кар’ера
---------------

Выхаванец прыватнай футбольнай школы Віктара Дарміна ў Смалявічах, пачынаў дарослую кар’еру ў складзе дубля барысаўскага БАТЭ, адкуль у 2010 годзе перайшоў у першалігавы «Рудзенск». У 2011 годзе стаў іграком жодзінскага клуба «Тарпеда-БелАЗ», разам з якім дэбютаваў у Вышэйшай лізе. Аднак замацавацца ў аснове жодзінцаў не здолеў, пераважна толькі выхадзіў на замену. У выніку ў лютым 2013 года пакінуў «Тарпеда-БелАЗ».

Сезон 2013 правёў у Першай лізе за «Бярозу-2010». У сакавіку 2014 года падпісаў кантракт з магілёўскім «Дняпром». Спачатку трывала гуляў за аснову магіляўчан, але потым стаў радзей трапляць у склад. У кастрычніку 2014 года пакінуў «Дняпро».

Са студзеня 2015 года знаходзіўся ў складзе мазырскай «Славіі», з якой у сакавіку 2015 падпісаў кантракт. Здолеў замацавацца ў якасці асноўнага апорнага паўабаронцы мазыран. У ліпені 2015 года не гуляў з-за траўмы, пазней вярнуўся ў асноўны склад.

У студзені 2016 года прыбыў на прагляд у «Слуцк», але не падышоў гэтаму клубу. У лютым адправіўся ў стан «Віцебска» і неўзабаве падпісаў кантракт. У складзе віцяблян стаў адным з асноўных апорных паўабаронцаў. У сезоне 2017 часцей выхадзіў на замену. 

У пачатку 2018 года рыхтаваўся да новага сезона з «Віцебскам», аднак у лютым пакінуў каманду і неўзабаве далучыўся да таджыкскага клуба «Істыклол». У першым жа афіцыйным матчы за «Істыклол» выйграў Суперкубак Таджыкістана (2 сакавіка 2018 года, 3:2 супраць «Худжанда»).

У ліпені 2018 года стаў іграком «Гарадзеі» і замацаваўся ў стартавым складзе. У лістападзе 2018 года падоўжыў кантракт з «Гарадзеяй» на сезон 2019. Сезон 2019 пачынаў у аснове, аднак пазней стаў часцей заставацца на лаўцы запасных. У жніўні 2019 года пакінуў клуб і неўзабаве папоўніў склад брэсцкага «Руха». У якасці трывалага іграка асновы дапамог камандзе выйсці ў Вышэйшую лігу, у сезоне 2020 быў капітанам каманды, хоць з’яўляўся на полі нерэгулярна. У студзені 2021 года па заканчэнні кантракта пакінуў «Рух».

У студзені 2021 года трэніраваўся з «Крумкачамі», а неўзабаве далучыўся да брэсцкага «Дынама», з якім у лютым падпісаў пагадненне. Хутка замацаваўся ў стартавым складзе брэсцкай каманды.

У студзені 2022 года пачаў трэніравацца з казахстанскім «Кызыл-Жарам», у лютым афіцыйна папоўніў склад клуба. Пакінуў петрапаўлаўскую каманду ў студзені 2023 года.

У сакавіку 2023 года стаў іграком мазырскай «Славіі».

Дасягненні
----------

* Таджыкістан Уладальнік Суперкубка Таджыкістана: 2018

Зноскі
------

1. ↑  Sergey Tikhonovskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  «Торпедо-БелАЗ» расторгло контракт с Тихоновским(недаступная спасылка)
4. ↑  "Днепр" прекратил сотрудничество с Мастяницей, Тихоновским и Арвеладзе
5. ↑  Контракты со "Славией" подписали 12 футболистов
6. ↑  Василевский, Дуда, Тихоновский, Вергейчик и Петренко покинули расположение «Слуцка»
7. ↑  Тихоновский подписал контракт с «Витебском»
8. ↑  "Витебск" расстался с Тихоновским и Раджабовым и отдал Харитонова в аренду "Нафтану"
9. ↑  Ряды "Городеи" пополнили серб и два белоруса
10. ↑  Лебедев, Башилов, Павлючек и еще пять игроков продлили контракты с "Городеей"
11. ↑  Тихоновский покинул "Городею"
12. ↑  Тихоновский перешел в «Рух»
13. ↑  "Рух" растался с Романом Степановым и Сергеем Тихановским
14. ↑  Сергей Тихоновский подписал соглашение с брестским "Динамо"
15. ↑  Сергей Тихоновский стал третьим белорусом в "Кызыл-Жаре"
16. ↑  "Кызыл-Жар" объявил о расставании с Каршакевичем и Тихоновским (руск.). *football.by* (14 студзеня 2023). Праверана 16 студзеня 2023.
17. ↑  Тихоновский продолжит карьеру в "Славии" (руск.). *football.by* (16 сакавіка 2023). Праверана 16 сакавіка 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Славія Мазыр |
| --- |
| 
* 4 Пруднік
* 5 Ціханоўскі
* 6 Дрос
* 7 Кастроў
* 8 Барсукоў
* 9 Кобец
* 11 Пятрэнка
* 12 Іваноў
* 13 Полаз
* 14 Сазончык
* 15 Шамрук
* 16 Сокал (б)
* 17 Катляроў
* 18 Жук
* 19 Руцкі (к)
* 21 Кенжэбаеў
* 22 Іваненка (б)
* 23 Анцілеўскі
* 27 Чыкіда
* 31 Залескі
* 44 Крэс
* 45 Садоўскі (б)
* 49 Каратай (б)
* 63 Сідарэнка
* 77 Джыгера
* 81 Мельнікаў
* 95 Жумабекаў
* 96 Патароча
* Амельчанка (б)
* Дыгун
* Кунец (б)
* галоўны трэнер: Іван Біёнчык

 |